Raymond Smith Dugan

De Raymond Smith Dugan, gebuer den 30. Mee 1878, a gestuerwen den 31. August 1940, war en US-amerikaneschen Astronom.

Den Dugan hat 1902 säi Studium am Amherst College (Massachusetts) ofgeschloss a goung dann op Heidelberg, wou hien 1905 am Landesobservatoire Heidelberg-Königstuhl seng Dissertatioun verfaasst hat.

Zu dësem Zäitpunkt war den Observatoire Heidelberger ënner dem Max Wolf en Zentrum fir Asteroidenobservatioun an -entdeckung. Wärend senger Zäit zu Heidelberg entdeckt den Dugan 16 Asteroiden.

1905 goung den Dugan nees zeréck an d'USA a schafft uschléissend op der Princeton Universitéit. 1908 gouf hien Assistent-Professer an 1920 Professer. Am Joer 1909 bestit hien d'Annette Rumford.

1927 verfaasst hien zesumme mam Henry Norris Russell an dem John Quincy Stewart en aflossräicht, zweebändegt Wierk mat dem Titel Astronomy: A Revision of Young's Manual of Astronomy (Ginn & Co., Boston, 1926–27, 1938, 1945), dat iwwer zwee Joerzéngten zum astronomesche Standardwierk gi war. Den éischte Band beschäftegt sech mat dem Sonnesystem, den zweete mat der Astrophysik an der stellarer Astronomie.

+ Asteroidenentdeckungen: 16 (497) Iva  4. November 1902 (503) Evelyn  19. Januar 1903 (506) Marion  17. Februar 1903 (507) Laodica  19. Februar 1903 (508) Princetonia  20. Abrëll 1903 (510) Mabella  20. Mee 1903 (511) Davida  30. Mee 1903 (516) Amherstia  20. September 1903 (517) Edith  22. September 1903 (518) Halawe  20. Oktober 1903 (519) Sylvania  20. Oktober 1903 (521) Brixia  10. Januar 1904 (523) Ada  27. Januar 1904 (533) Sara  19. Abrëll 1904 (534) Nassovia  19. Abrëll 1904 (535) Montague  7. Mee 1904

 Um Spaweck 
 Amherst College Class of 1899
 List of Dissertations at the Landessternwarte Heidelberg-Königstuhl

 Kuckt och 

Kategorie:Gebuer 1878
Kategorie:Gestuerwen 1940
Kategorie:US-amerikanesch Astronomen
Kategorie:Asteroidenentdecker